Колко от вас са си проверили имейла днес?
Хайде, вдигнете ръце.
Колко от вас го проверяват сега?
(Смях)
Ами финансите? Някой да ги е проверил днес?
Кредитни карти, спестовни сметки?
Ами тази седмица?
Какво ще кажете за енергийното потребление на домакинството ви?
Някой да го е проверил днес?
Тази седмица? Миналата седмица?
Няколко енергийни ентусиаста са пръснати из залата.
Хубаво е, че ви виждам хора.
Но останалите -- това е зала пълна с хора,
които са пристрастни към бъдещето на тази планета,
но дори ние не обръщаме внимание
на енергийното потребление, което води до климатичните промени.
Жената на снимката с мен е Хариет.
Срещнахме я на първата си семейна почивка.
Хариет обръща внимание на енергийното си потребление
и определено не е енергиен ентусиаст.
Историята е за това как Хариет започна да прави това.
Това са въглища,
най-често срещаният източник на електричество на планетата,
и в това парче има достатъчно енергия
да захрани тази ел. крушка за повече от година.
Но за съжаление, между тук и тук,
повечето от тази енергия се губи в неща
като преносно изтичане и топлина.
Всъщност, само 10% се превръщат в светлина.
Тоест това парче ще издържи малко повече от месец,
Ако искахте да запалите крушката за година,
щяха да ви трябват толкова въглища.
Лошата новина тук е, че за всяка единица енергия, която използваме,
губим девет.
Това означава, че има добра новина,
защото за всяка единица енергия, която запазим,
спестяваме и останалите 9.
Въпросът е как да накараме хората в тази зала
и по света да започнат да обръщат внимание
на енергията, която ползваме,
и да изразходват по-малко от нея?
Отговорът идва от поведенчески научен експеримент,
който бе проведен едно горещо лято преди 10 години
и само 90 мили (150 км.) оттук,
в Сан Маркос, Калифорния.
Студенти дипломанти сложили знаци на всяка врата в квартала,
карайки хората да изключат своите климатици
и да включат вентилаторите.
1/4 от домовете получили съобщение, гласящо:
Знаете ли, че месечно можете да спестите 54 долара това лято?
Изключете климатика си, включете вентилатора.
Друга група получила съобщение за околната среда.
А трета група - съобщение за
това да са добри граждани, предотвратяващи прекъсванията на тока.
Повечето хора предположили, че съобщенията за спестяване на пари ще проработят най-добре.
В действителност, никое съобщение не подействало.
Имали нулево влияние върху енергийното потребление.
Сякаш студентите въобще не са минавали.
Но имало и четвърто съобщение
и то просто гласяло:
"При запитване, 77% от съседите ви
казаха, че са изключили климатиците си и са пуснали вентилаторите.
Моля, присъединете се към тях. Изключете климатика си
и пуснете вентилатора."
И да не повярвате, направили го.
Хората, които получили това съобщение
показали значителен спад в енергийното потребление,
просто като им било казано какво правят съседите.
Какво ни говори това?
Ами, ако нещо е неудобно,
дори, ако вярваме в него,
морално убеждение, финансови стимули, не ни впечатляват,
но социалният натиск, това си е силно нещо.
И използван правилно, би могъл да е могъща сила на доброто.
Всъщност, вече е.
Вдъхновени от това прозрение, с мой приятел, Дан Йейтс,
основахме компания, наречена Opower.
Направихме софтуер и си сътрудничихме с компании за комунални услуги,
които искаха да помогнат на клиентите си да пестят енергия.
Доставяме лични енергийни отчети на домакинства,
които показват на хората какво е потреблението им
сравнено с това на техни съседи в домове със сходни размери.
Точно като онези ефективни съобщения на вратите,
имаме хора, сравняващи себе си със съседите,
и после даваме на всяко домкинство индивидуални препоръки,
за да им помогнем да пестят.
Започнахме с хартия, преминахме на мобилно приложение,
уеб, и сега дори управляем термостат,
и през последните пет години ръководим
най-големият поведенчески научен експеримент в света.
И действа.
Типичните собственици на жилища и наематели са спестили
повече от 250 млн. долара от сметките си за електричество,
и ние тепърва започваме.
Само през тази година, в партньорство с повече от 80 фирми
в 6 страни, ще генерираме
още 2 терават часа от електро спестяване.
Сега, енергийните ентусиасти в тази зала знаят 2 терават часа,
но за останалите от нас, 2 терават часа
са повече от достатъчни да захранят всеки дом
в Сейнт Луис и Солт Лейк Сити заедно
за повече от година.
2 терават часа, грубо са половината от
соларното производство на САЩ миналата година.
И какво за тези 2 терават часа? Обърнати във въглища,
би трябвало да изгорим 34 от тези ръчни колички
всяка минута на всеки час, всеки ден в продължение на година,
за да получим 2 терават часа електричество.
А ние не горим нищо.
Само мотивираме хората да обръщат внимание
и да променят поведението си.
Но ние сме само една компания, и това е само
драскотина на повърхността.
20% от електричеството в домовете се губи,
и като казвам губи, нямам предвид, че хората имат
неефикасни крушки. Може и да имат.
Искам да кажа, че оставяме светлините включени в празни стаи,
оставяме климатика да работи, когато няма никой вкъщи.
Това са 40 милиарда долара изгубени годишно
за електричество, което не подпомага благосъстоянието ни,
но допринася за климатичните промени.
Това за 40 милиарда, с М,
ежегодно само в САЩ.
Това е половината ни разход на въглища.
За щастие, някои от най-добрите световни учени по материалите,
търсят заместител на въглищата с устойчиви източници
като тези,
а това е и фантастично и жизнено важно.
Но най-пренебрегваният източник, който може да ни отведе
до устойчиво енергийно бъдеще, не е на този слайд.
Той е в тази зала. Това сте вие, това съм и аз.
Можем да впрегнем този източник
без ново материалознание
само като прилагаме поведенчески науки.
Можем да го направим днес, знаем, че работи,
и ще ни спести пари веднага.
Какво чакаме?
Е, на повечето места, правилата на енергийните компании
не са се променили особено от времето на Томас Едисън.
Тези фирми все още се възнаграждават, когато клиентите им
изразходват енергия.
Трябва да ги поощряват за подпомагане на клиентите им да пестят.
Но тази случка касае много повече от разхода на енергия в едно домакинство.
Вижте Приуса.
Ефикасен е не само, защото Тойота е инвестирала в материалознание,
но защото е инвестирала в поведенчески науки.
Таблото, което показва на шофьорите колко енергия
са спестили в момента
кара бивши "състезатели"
да карат по-скоро като внимателни баби.
Което ни връща към Хариет.
Срещнахме я на първата си семейна почивка.
Дойде да се запознае с малката ми дъщеря
и се зарадва да чуе, че името на дъщеря ми
също е Хариет.
Попита ме с какво се занимавам
и й отговорих, че работя с енергийни фирми,
за да помагам на хората да пестят енергия.
Тогава се появи блясък в очите й.
Погледна ме и каза:
"Ти си човекът, с когото трябва да разговарям.
Виждаш ли, преди две седмици, аз и съпругът ми получихме писмо
в пощата от нашата енергийна фирма.
Пишеше, че използваме два пъти повече енергия от съседите си."
(Смях)
"И през последните две седмици само мислим,
говорим и се караме за това
какво да правим, за да пестим енергия.
Направихме всичко, описано в писмото,
но съм сигурна, че трябва да има още.
Сега съм тук с истински професионалист.
Кажи ми. Какво да направя, за да спестя енергия?"
Има много експерти, които могат да помогнат на Хариет с отговора на въпроса.
Моята цел е да се уверя,
че всички го задаваме.
Благодаря ви.
(Аплодисменти)